cyanic-selkie/wikianc huggingface dataset:
প্যারাগুয়ে
প্যারাগুয়ের সিংহভাগ জনগণ দেশের দক্ষিণাংশে বাস করে। সরকার রাজধানী আসুনসিওনকে কেন্দ্র করে পরিচালিত হয়। আসুনসিওনকে বিশেষ প্রশাসনিক মর্যাদা দেওয়া হয়েছে এবং দেশের অবশিষ্টাংশকে ১৭টি জেলায় ভাগ করে শাসন করা হয়। দেশটিকে একজন শক্তিশালী নির্বাহী বিভাগের নেতা নেতৃত্ব দেন, তবে তিনি একটি দ্বিকক্ষবিশিষ্ট আইনসভার ও বিচার বিভাগের সাথে তার কর্তৃত্ব ভাগ করে নেন। এই পুরো ব্যবস্থাটি সাম্প্রতিকতম জাতীয় সংবিধানে ১৯৯২ সালে প্রতিষ্ঠা করা হয়।
প্যারাগুয়ের বেশিরভাগ ভাগ লোক ক্ষেতখামার ও কৃষিকাজ করে জীবিকা নির্বাহ করে। প্যারাগুয়ে বিশ্বের বৃহত্তম সয়াবিন উৎপাদনকারী দেশগুলির একটি। দেশের পূর্ব সীমান্তের কাছের উর্বর অঞ্চলে আধুনিক বৈচিত্র্যায়িত কৃষি উৎপাদনের ফলে তুলনামূলকভাবে উচ্চমানের জীবন ধারণ করা সম্ভব। প্যারাগুয়ের কৃষকেরা অতীতে ছোট আয়তনের খামারে একটিমাত্র শস্য ফলাতেন। বর্তমানে সমগ্র দেশজুড়ে সমবায় খামারের সৃষ্টি হয়েছে এবং এতে কৃষকদের জীবনযাত্রার মানের উন্নতি ঘটেছে। এ সত্ত্বেও ১৮৮০-র দশক থেকে আজ পর্যন্ত ভূমি সংস্কারের ব্যাপারটি সমাধানহীন রয়ে গেছে এবং এ কারণে ১৯৯০-র দশক থেকে ধনী-গরিবের অর্থনৈতিক বৈষম্য চরম আকার ধারণ করেছে। প্যারাগুয়ের বেশির ভাগ বাণিজ্য নাব্য পারাগুয়াই নদীর উপর নির্ভরশীল এবং নদীটি আর্জেন্টিনার বুয়েনোস আইরেসের মধ্য দিয়ে প্রবাহিত হয়ে সাগরে পড়েছে। ফলে প্যারাগুয়ের বৈদেশিক নীতি মূলত আর্জেন্টিনার সিদ্ধান্তের উপর নির্ভরশীল।
প্যারাগুয়েতে অনেক বড় বড় অরণ্য আছে যেগুলি দেশের অর্থনীতিতে অবদান রাখে। তবে প্যারাগুয়ের অর্থনীতির প্রাণ হল এর নদীগুলি। “পারাগুয়াই” একটি গুয়ারানি শব্দ যার অর্থ “যে নদী সাগরের জন্ম দেয়”। নদীর মাধ্যমে প্যারাগুয়ে আটলান্টিক মহাসমুদ্রের সাথে যুক্ত এবং নদীর উপরেই প্যারাগুয়ের জলবিদ্যুৎ উৎপাদন কেন্দ্রগুলি অবস্থিত। এগুলির কারণে বিশ্বের বৃহত্তম জলবিদ্যুৎশক্তি রপ্তানিকারী রাষ্ট্রগুলির একটি। ব্রাজিলের দক্ষিণে প্যারাগুয়ের সাথে সীমান্তের কাছে ইতাইপু বাঁধ অবস্থিত, যেটি বিশ্বের বৃহত্তম জলবিদ্যুৎ প্রকল্প; এটি দুইটি দেশেই বিদ্যুৎ সরবরাহ করে।
লাখাই থানা
লাখাই থানা বাংলাদেশের হবিগঞ্জ জেলার অন্তর্গত লাখাই উপজেলার একটি থানা।
প্রতিষ্ঠাকাল
১৯২২ সালের ১০ জানুয়ারি তৎকালীন আসাম প্রাদেশিক সরকার কর্তৃক প্রশাসনিক থানা হিসাবে লাখাই প্রতিষ্ঠা লাভ করে।
প্রশাসনিক এলাকাসমূহ
লাখাই উপজেলার ৬টি ইউনিয়নের প্রশাসনিক কার্যক্রম লাখাই থানার আওতাধীন।
২০২৩–২৪ ভারত পুরুষ ক্রিকেট দলের দক্ষিণ আফ্রিকা সফর
ভারত ক্রিকেট দল দুইটি টেস্ট ক্রিকেট, তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য দক্ষিণ আফ্রিকা সফর করে, যা ডিসেম্বর ২০২৩ থেকে জানুয়ারি ২০২৪-এ অনুষ্ঠিত হয়।
দানাদার মিষ্টি
দানাদার মিষ্টি একটি ঐতিহ্যবাহী বাঙালি মিষ্টি যা বাংলাদেশ এবং ভারতে প্রচলিত। একদা গ্রামীণ বাংলায় দানাদারের চাহিদা থাকলে বর্তমানে দানাদার মিষ্টির চাহিদা কম। বাংলাদেশে বিভিন্ন মেলায় দানাদার মিষ্টি বিক্রি করতে দেখা যায়। দানাদারের অনন্য বৈশিষ্ট্য হচ্ছে এর গায়ে চিনির দানা লেগে থাকে। কারণ ভাজা মিষ্টিকে চিনির সিরায় ডুবিয়ে তুলে শুকনো চিনির উপরে গড়িয়ে নেওয়া হয়।
উপাদান
thumb|দানাদার মিষ্টি
সৈয়দ রহমতউল্লাহ হাশেমী
সৈয়দ রহমতউল্লাহ হাশেমী ( سيد رحمت الله هاشمى ) আফগানিস্তানের ইসলামী আমিরাতের প্রাক্তন কূটনীতিবিদ এবং রাজনৈতিক ব্যক্তিত্ব ছিলেন। সৈয়দ তার সম্মানজনক উপাধি, যা বনু হাশেমের পরিবারের সাথে তার বংশের পরিচয় দেয়। তিনি রহমতউল্লাহ নামে খ্যাত, তিনি বিখ্যাত ইয়েল বিশ্ববিদ্যালয়ে নন ডিগ্রি প্রোগ্রামের শিক্ষার্থী হিসাবে ভর্তি হয়েছিলেন। ২০০৬ সালের জুলাই মাসে, এলি হুইটনি স্টুডেন্টস প্রোগ্রামের মাধ্যমে ইয়েল কলেজ কর্তৃক স্নাতক ডিগ্রি অর্জনের ফলে তাঁর আবেদন প্রত্যাখ্যান করা হয়েছিল।
জীবনী
সৈয়দ রহমতউল্লাহ হাশেমী আফগানিস্তানের এক পশতুন পরিবারে জন্মগ্রহণ করেছিলেন। ১৯৮০-এর দশকের মাঝামাঝি সময়ে তার পরিবারের সকল সদস্য আফগানিস্তান থেকে পাকিস্তানে চলে যায়; যার ফলে রহমতউল্লাহ পাকিস্তানে তার শৈশবকাল অতিবাহিত করেছিলেন এবং পাকিস্তানের স্থানীয় স্কুল ব্যবস্থার মাধ্যমে তিনি শিক্ষা লাভ করেছিলেন। তবে তিনি ইংরেজির পাশাপাশি পশতু, ফারসি এবং উর্দু ভাষায় বেশ দক্ষ হয়ে উঠেছিলেন।
১৯৯৪ সালে, রহমতউল্লাহ কান্দাহারে আফগানিস্তানের বিদেশ বিষয়ক মন্ত্রণালয়ের জোনাল সাব-অফিসে কম্পিউটার অপারেটর এবং অনুবাদক হিসাবে কাজ শুরু করেছিলেন। ১৯৯৯ সালে তিনি পাকিস্তানের ইসলামাবাদে আফগান দূতাবাসে কূটনীতিক পদে নিযুক্ত হন। এই ক্ষমতাবলে তিনি তালেবান শাসনের আফগান পররাষ্ট্র মন্ত্রণালয়ের দূত হিসাবে বিশ্বজুড়ে বিভিন্ন স্থানে ভ্রমণ করেছিলেন। শীর্ষ তালেবান নেতাদের বিদেশ ভ্রমণে নিষেধাজ্ঞার সময় রহমতউল্লাহ বিদেশ সফরে সরকারের প্রতিনিধি হিসাবে কাজ করেছিলেন।
ইয়েলে উপস্থিতি বিতর্ক
এপ্রিল ২০০৬ অনুযায়ী, ইয়েল তার ওয়েবসাইটে নিম্নলিখিত মন্তব্য প্রকাশ করেছে:
ইয়েল হেরাল্ড দ্বারা পরিচালিত একটি সাম্প্রতিক অ-বৈজ্ঞানিক জরিপ (যেটি বেশ কয়েকজন শিক্ষার্থী দ্বারা পরিচালিত সাপ্তাহিক সংবাদপত্র), যার উত্তর ২,০০০ আন্ডারগ্র্যাড হতে দেওয়া হয়েছিল, সেই ভোটাভুটিতে এই সিদ্ধান্তে পৌঁছেছে যে, ৫০% ইয়েল হাশমীর গ্রহণকে সমর্থন করেছিল এবং প্রায় ২৫% ব্যক্তি তার বিরোধিতা করেছিল।
২০০৬ সালের জুলাইয়ে রহমতউল্লাহকে অলি হুইটনি স্টুডেন্টস প্রোগ্রাম, অপ্রচলিত শিক্ষার্থীদের জন্য ইয়েলের ডিগ্রি প্রদানের প্রোগ্রামে ভর্তি হওয়া থেকে বঞ্চিত করা হয়।
নরসিংহ দত্ত কলেজ
নরসিংহ দত্ত কলেজ হল ভারতের পশ্চিমবঙ্গ অঙ্গরাজ্যের হাওড়া শহরের একটা প্রাক-স্নাতক কলেজ। এই কলেজ ১৯২৪ খ্রিস্টাব্দে প্রতিষ্ঠিত হয়, এবং এটা হাওড়া জেলা অঞ্চলের সবচেয়ে পুরোনো ও পশ্চিমবঙ্গের সবচেয়ে বড়ো কলেজ হিসেবে পরিগণিত। এই কলেজ কলকাতা বিশ্ববিদ্যালয় কর্তৃক অনুমোদিত।
ইতিহাস
নরসিংহ দত্ত কলেজ ১৯২৪ খ্রিস্টাব্দে হাওড়া শহরে আইজাক রাফায়েল বেলিলিয়াস সাহেবের বাড়িতে প্রতিষ্ঠিত হয়েছিল। মাত্র সাত জন শিক্ষক এবং ১২৪ জন শিক্ষার্থী নিয়ে এই কলেজ যাত্রা শুরু করে।
১৯২৪ খ্রিস্টাব্দের ঘটনা, প্রথমে স্পষ্টতই ছোটো মনে হলেও পরবর্তীতে বড়ো হওয়ার অনুমান ছিল। প্রয়াত আই আর বেলিলিয়াস সাহেবের বসত বাটীতে কেবলমাত্র সাত জন শিক্ষক এবং ১২৪ জন শিক্ষার্থী নিয়ে কলকাতা বিশ্ববিদ্যালয়ের অনুমোদিত একটা কলেজ প্রথম পথচলা শুরু করেছিল। এই ব্যাপারে উদ্যোগ নিয়েছিলেন প্রয়াত নরসিংহ দত্তের দ্বিতীয় সন্তান প্রয়াত সুরঞ্জন দত্ত। কলেজের প্রথম অধ্যক্ষ ছিলেন মতিলাল চ্যাটার্জি এবং উপাধ্যক্ষ ছিলেন বিশিষ্ট পণ্ডিত জ্ঞানেন্দ্রনাথ সেন। পরবর্তীকালে অধ্যাপক সেন অধ্যক্ষ পদ অলঙ্কৃত করেছিলেন এবং ওই পদে দীর্ঘকাল অধিষ্ঠিত থেকে কলেজের মূল স্থপতির ভূমিকা পালন করেছিলেন। দর্শনের অধ্যাপক হরিপদ ভারতী মহাশয়ও এই কলেজের উপাধ্যক্ষ এবং পরবর্তীতে অধ্যক্ষ হয়েছিলেন।
কালোত্তীর্ণ হওয়ার সঙ্গে সঙ্গে কলেজের নতুন ভবন তৈরি হয়, শিক্ষার্থীর সংখ্যা স্থিরভাবে বাড়তে থাকে এবং কালক্রমে চোদ্দোটা বিষয়ে সাম্মানিক পাঠক্রম চালু হয়। কলেজের প্রাতঃবিভাগ শুধুমাত্র ছাত্রীদের জন্যে, দিবা বিভাগ ছাত্র ও ছাত্রী উভয়ের জন্যে অর্থাৎ সহশিক্ষা নিয়মে এবং সান্ধ্য বিভাগ শুধুমাত্র ছাত্রদের জন্যে চালু আছে। কলেজে বিষয়ভিত্তিক মোট সতেরোটা বিভাগ আছে।
স্বীকৃতি
সম্প্রতি নরসিংহ দত্ত কলেজ জাতীয় মূল্যায়ন ও প্রত্যয়ন পরিষদ (ন্যাক) দ্বারা পুনর্স্বীকৃতি পেয়েছে এবং বি++ গ্রেড প্রাপ্ত হয়েছে। এই কলেজ বিশ্ববিদ্যালয় মঞ্জুরি কমিশন (ইউজিসি) দ্বারাও স্বীকৃত।
স্তাগ-লুং-থাং-পা-ব্ক্রা-শিস-দ্পাল
স্তাগ-লুং-থাং-পা-ব্ক্রা-শিস-দ্পাল (১১৪২-১২০৯) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের স্তাগ-লুং-ব্কা'-ব্র্গ্যুদ  ধর্মীয় গোষ্ঠীর প্রতিষ্ঠাতা।
প্রথম জীবন
স্তাগ-লুং-থাং-পা-ব্ক্রা-শিস-দ্পালের জন্ম তিব্বতের খাম্স অঞ্চলের গ্যাং-শোদ-বোং-রা-স্তেং নামক স্থানে গা-জি পরিবারগোষ্ঠীতে জন্ম গ্রহণ করেন। জন্মের পরেই তার মাতার মৃত্যু হলে তার পিতা দ্বিতীয়বার বিবাহ করেন। আঠারো বছর বয়সে তিনি বাড়ি থেকে পালিয়ে থাং-স্ক্যা বৌদ্ধবিহারে  গিয়ে বৈদ্ধভিক্ষুতে পরিণত হন।
পরবর্তী জীবন
১১৬৫ খ্রিষ্টাব্দে তেইশ বছর বয়সে তিনি বিখ্যাত কাগ্যু পণ্ডিত ফাগ-মো-গ্রু-পা-র্দো-র্জে-র্গ্যাল-পোর নিকটে গিয়ে ছয় বছর ধরে শিক্ষালাভ করেন। ১১৮০ খ্রিষ্টাব্দে তিনি স্তাগ-লুং-থাং বৌদ্ধবিহার নির্মাণ করে সেই স্থানে তার জীবনের পরবর্তী তিরিশ বছর সেই স্থানে কাটান। এই বৌদ্ধবিহার স্তাগ-লুং-ব্কা'-ব্র্গ্যুদ ধর্মীয় গোষ্ঠীর মূলকেন্দ্র হিসেবে পরিগণিত হয়।
কেএফসি টুয়েন্টি২০ বিগ ব্যাশ
কেএফসি টুয়েন্টি২০ বিগ ব্যাশ হল অস্ট্রেলিয়ার ঘরোয়া টুয়েন্টি২০ ক্রিকেট প্রতিযোগিতা। প্রতিযোগিতাটি আয়োজন করছেন ক্রিকেট অস্ট্রেলিয়া এবং স্পসরে আছেন কেএফসি। প্রতিযোগিতাটি ২০১০-১১ টুর্নামেন্টের পরে অস্ট্রেলিয়ার ঘরোয়া টুয়েন্টি২০ প্রতিযোগিতার হিসাবে বিগ ব্যাশ লীগ নামে স্থানান্তরিত করা হয়। টুর্নামেন্টে ভিক্টোরিয়ান বুশরেঞ্জার্স সবচেয়ে সফলতম দল হিসেবে বিবেচিত; এখনও পর্যন্ত তারা চারবার শিরোপা অর্জন করতে সামর্থ্য হয়েছেন।
টেলিভিশন সম্প্রচার
ফাইনালসহ সমস্ত খেলার সরাসরি সম্প্রসারের স্বত্তাধিকার কিনেছেন অস্ট্রেলিয়ান ক্রীড়া চ্যানেল ফক্স স্পোর্টস।
আইসিসি পুরুষদের বর্ষসেরা উদীয়মান ক্রিকেটার
আইসিসি পুরুষদের বর্ষসেরা উদীয়মান ক্রিকেটার হল ২০০৪ সাল থেকে সেরা তরুণ ক্রিকেটারকে আন্তর্জাতিক ক্রিকেট কাউন্সিল কর্তৃক প্রদানকৃত একটি বার্ষিক পুরস্কার। এটি বার্ষিক আইসিসি পুরস্কারের মধ্যে একটি।
নির্ণায়ক
এই পুরষ্কারের জন্য যোগ্য খেলোয়াড়দের ভোটের সময়কালের শুরুতে ২৬ বছরের কম বয়সী হতে হবে এবং সেই তারিখের আগে ৫টির বেশি টেস্ট এবং/অথবা ১০টির বেশি ওডিআই খেলেনি, তবে শুধুমাত্র একবার এটি জিততে পারবে।
নির্বাচন
বার্ষিক পুরস্কারের প্রাপককে ৫৬ জনের (২০০৪ সালে ৫০টি থেকে প্রসারিত) একটি "একাডেমি" দ্বারা নির্বাচিত করা হয়, টেস্ট খেলা দেশগুলির বর্তমান জাতীয় দলের অধিনায়ক (১০), আইসিসি আম্পায়ার এবং রেফারিদের অভিজাত প্যানেলের সদস্য সহ (১৮), এবং কিছু বিশিষ্ট প্রাক্তন খেলোয়াড় এবং ক্রিকেট সংবাদদাতা (২৮)। ভোটে টাই হলে পুরস্কার ভাগাভাগি করা হয়।
কোলাপুরি সাজ (গহনা)
কোলাপুরি সাজ হলো গলায় পরার একধরনের হার বিশেষ, ভারতের মহারাষ্ট্রের কোলাপুর শহরের নামানুসারে এর নামকরণ করা হয়েছে।
নকশা ও গড়ন
ঐতিহ্যগতভাবে হারগুলো ২১টি পাতা বা লকেট দিয়ে তৈরি করা হয় তবে সমসাময়িক পরিধানকারীরা ১০ থেকে ১২টি পছন্দ করে। প্রথাগতভাবে হারগুলো হাতে গড়া হয়, যা একজন কারিগরকে তৈরি করতে এক সপ্তাহ সময় লাগে, তবে দক্ষ জনবলের ঘাটতি ও ব্যয়বহুলতার মতো প্রতিবন্ধকতার কারণে, এর উৎপাদন যান্ত্রিকীকরণের প্রচেষ্টাকে প্ররোচিত করেছে।
ত্রিশা ভট্টাচার্য ডেকান হেরাল্ডের একটি প্রবন্ধে এই নকশার বর্ণনায় বলেছেন:"...নকশার ২১টি অংশের অধিকাংশই বিষ্ণুর অবতার ও অষ্টমঙ্গলের প্রতীক নিয়ে গঠিত। কোলাপুরী সাজ শুরু হয় কাঠ চাঁপা (কাঠগোলাপ কুঁড়ি) দিয়ে এবং শেষ হয় কীর্তি মুখ (সৌভাগ্য কবজ) দিয়ে। পাটিতে রয়েছে পঞ্চ পানাদি (পবিত্র পাতা), বেল পাতা (ভগবান শিবকে নিবেদিত পাতা), বেল গাছ (তিনটি একত্রিত পাতার একটি উদ্ভিদ), ঝিঙে (সমস্ত উদ্ভিদের প্রতীক), কর্লা বা করলা (জীবনদাতা ভেষজ), সূর্য, মানিক পানাদি (যে রত্ন বন্ধুত্বের প্রতীক), মৎস্য (মাছ, বা বিষ্ণুর অবতার), কুরমা (বিষ্ণুর অবতার), নরসিংহ (বিষ্ণুর অবতার), গোলাপ, ভৃঙ্গঃ (গুবরে পোকা), চন্দ্র (চাঁদ), পান্না, গন্ধভৈরি (স্বামী-স্ত্রীর ঐক্যের প্রতীক), মর্চেল (রাজ্য ও ঐশ্বর্যের প্রতীক), ময়ূরের পালক, শঙ্খ, ওয়াঘ নাখে (বাঘের নখ, অস্ত্রশক্তির প্রতীক), ও সাপ (একতার প্রতীক)। অন্যান্য প্রতীকও ব্যবহার করা হয় যেমন, কমল (পদ্ম), কাসভ (কচ্ছপ) ও ভুঙ্গা (ভ্রমর বা ভোঁদা)। কোলহাপুরী সাজ সবুজ রঙের রেশমে বোনা হয় এবং তার সাথে আরও অলঙ্করণ করা হয়।"
গিলগিত বিভাগ
গিলগিত বিভাগ পাকিস্তানের গিলগিত-বালতিস্তান এ অবস্থিত একটি প্রশাসনিক বিভাগ।
গিলগিত হচ্ছে গিলগিত বিভাগের বিভাগীয় সদর দপ্তর। ২০০৮ সালে বিভাগটি পুনরুদ্ধার করা হয়েছিল।
বর্তমানে বিভাগটিতে ৬টি জেলা রয়েছে:
শাহ ফারুক আনোয়ার
শাহ ফারুক আনোয়ার হলেন একজন ভারতীয় রাজনীতিবিদ যিনি সর্বভারতীয় মজলিস-ই-ইত্তেহাদুল মুসলিমিনের রাজনীতির সাথে যুক্ত। তিনি মহারাষ্ট্র বিধানসভার একজন সদস্য।
ইনুপিয়াক উইকিপিডিয়া
ইনুপিয়াক উইকিপিডিয়া হচ্ছে অনলাইন বিশ্বকোষ উইকিপিডিয়ার ইনুপিয়াক ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। ইনুপিয়াক উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
আজাদপুর মেট্রো স্টেশন
আজাদপুর মেট্রো স্টেশন দিল্লি মেট্রোর ইয়োলো ও পিঙ্ক লাইনের সংযোগস্থলে অবস্থিত। এটি দিল্লি জাতীয় রাজধানী অঞ্চলের কারনাল রোড আজাদপুরে অবস্থিত উত্তোলিত মেট্রো স্টেশন। ২০০৯ সালের ৪ঠা ফেব্রুয়ারি তারিখে ইয়োলো ও ২০১৮ সালের ১৪ই মার্চ পিঙ্ক লাইন সাধারণ মানুষের ব্যবহারের জন্য চালু করে দেওয়া হয়।
সংযোগ
নিকটবর্তী চক্রপথের আজাদপুর বাস স্টপ থেকে দিল্লি পরিবহন নিগমের ৭৮এসটিএল, ১০০, ১০০এ, ১০০এক্সট, ১০১এ, ১০১বি, ১০১এক্সট, ১০৩, ১১২-১১৪, ১২০, ১২০এ, ১২০বি, ১২৩, ১২৪, ১৩৪, ১৩৫, ১৩৭, ১৪০, ১৬৯, ১৬৯এসপিএল, ১৭১, ১৭৩, ১৯১, ১৯৩, ১৯৫, ২৩৫, ২৫৯, ৩৩৩, ৩৪১, ৪০২, ৪০২সিএল, ৮৮৩, ৯০১, ৯০১সিএল, ৯২১, ৯২১সিএল, ৯২১ই, ৯২১এক্সট, ৯৭১, ৯৭১এ, ৯৭১বি, ৯৮২, ৯৮২এলএসটিএল, টিএমএস(-) ও কারনাল রোড আজাদপুর বাস স্টপ থেকে ১৭, ১৯এ, ১০৬এ, ১১৩এক্সট, ১১৯, ১২৯, ১৩০, ১৩৬, ১৪৬, ১৫৪, ১৮১, ১৮১এ, ১৮৩, ১৮৪, ৮০৫এ বাস পরিষেবা চালু রয়েছে।
কারজাত
কারজাত (Karjat) ভারতের মহারাষ্ট্র রাজ্যের রায়গড় জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৯৪ মিটার (১৯৪৮ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে কারজাত শহরের জনসংখ্যা হল ২৫,৫৪৪ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৬%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে কারজাত এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
বাংলা রাণী
বাংলা রাণী বা রাণী। অনেকেই আবার গাঙ্গ রাণী বলে।  ( বৈজ্ঞানিক নাম:Botia dario) (Bengal loach, বা queen loach) হচ্ছে Cobitidae পরিবারের এক প্রজাতির মাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
বর্ণনা
দেহ চ্যাপ্টা ও লম্বাটে। লম্বায় প্রায় 4 থেকে 5 ইঞ্চি পর্যন্ত লম্বা হয়ে থাকে। মুখ আকারে ছোট এবং অঙ্কীয়দেশে অবস্থিত। ৪ জোড়া ক্ষুদ্রাকৃতির স্পর্শী থাকে। দেহ হলুদ এবং কালো দাগ আছে।
বিস্তৃতি
এই মাছ ভারত, ভুটান, বাংলাদেশ ও মায়ানমারে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
পাঞ্জাবের জেলাসমূহের তালিকা (ভারত)
পাঞ্জাব ভারতের ২৯টি রাজ্যের অন্যতম। পাঞ্জাবের মোট জনসংখ্যা ২.৭৭ কোটি এবং জনঘনত্ব প্রতি বর্গ কিলোমিটারে ৫৫১ জন।
সংক্ষিপ্ত বিবরণ
এই রাজ্যেরর জেলা সংখ্যা ২০টি।
শামসুদ্দিন টগর
শামসুদ্দিন টগর (c. ১৯৪৪ – ২৩ জুলাই ২০১২) একজন বাংলাদেশি চলচ্চিত্র পরিচালক ছিলেন।
জীবনী
শামসুদ্দিন টগর পরিচালিত প্রথম চলচ্চিত্র দস্যু বনহুর। চলচ্চিত্রটির মাধ্যমে রূপালি পর্দায় অভিষেক ঘটেছিল অঞ্জনার।
এছাড়া, শামসুদ্দিন টগর আখেরী নিশান ও বানজারান এর মত চলচ্চিত্র পরিচালনা করেছেন। চলচ্চিত্রগুলো বাংলাদেশ ফিল্ম আর্কাইভে সংরক্ষণের জন্য নির্বাচিত হয়েছে।
শামসুদ্দিন টগর ২০১২ সালের ২৩ জুলাই ৬৮ বছর বয়সে মৃত্যুবরণ করেন।
বলো না তুমি আমার (চলচ্চিত্র)
বলো না তুমি আমার ২০১০ সালে মুক্তিপ্রাপ্ত বাংলাদেশি প্রণয়ধর্মী পূর্ণদৈর্ঘ্য চলচ্চিত্র। অপূর্ব কথাচিত্রের ব্যানারে মোহাম্মদ খোরশেদ আলমের প্রযোজনায় এম বি মানিক পরিচালিত এই চলচ্চিত্রের মুখ্য চরিত্রে অভিনয় করেছেন শাকিব খান ও আনিকা কবির শখ। এছাড়াও উল্লেখযোগ্য পার্শ্বচরিত্রে অভিনয় করেছেন নিরব, তমা মির্জা, প্রবীর মিত্র, মিশা সওদাগর, সুচরিতা প্রমুখ। এই চলচ্চিত্রের মাধ্যমে শখ ও তমা মির্জা চলচ্চিত্রে অভিষিক্ত হন।  ৩৫ মিলিমিটার ধরনের চলচ্চিত্রটির অধিকাংশ চিত্রগ্রহণ থাইল্যান্ডের ব্যাংককে করা হয়। তোমাকে ছাড়া বাঁচবো না নামে নির্মাণ শুরু হলেও সমার্থক নাম তুমি ছাড়া বাঁচি না শিরোনামে একটি চলচ্চিত্র মুক্তি পাওয়ায় এই চলচ্চিত্রের নাম পরিবর্তন করা হয়। চলচ্চিত্রটি ২০১০ সালের অন্যতম ব্যবসা সফল চলচ্চিত্র হিসেবে সুপার-ডুপার হিট তকমা পায়।
কাহিনি
সাদেক শিকদার (মিশা সওদাগর) অঞ্জলি খানকে (শখ) বিয়ে করতে চায়। সাদেক শিকদারের ভয়ে অঞ্জলি খানের বাবা জাফর খান (প্রবীর মিত্র) শখকে ব্যাংককে পালিয়ে যেতে দেন। সাগর (শাকিব খান) তার মামার ঋণ করা টাকা নিয়ে ব্যাংককে আসেন আর দুই বছর ধরে ব্যাংককে থাকেন। তার ব্যবসায়ী অংশীদার ২০ লক্ষ টাকা নিয়ে পালিয়ে যাবার পর থেকে সে ট্যাক্সি চালিয়ে জীবিকা নির্বাহ করে। সাগরের সাথে তার প্রতারক অংশীদারের আবার দেখা হলে সে ২০ হাজার ডলার উদ্ধার করে। মামার ঋণ শোধ করার ব্যাংককে এসে অঞ্জলি ছিনতাইকারীর হাতে পরলে সাগর তাকে উদ্ধার করে। এদিকে সাদেকের লোকেরা অঞ্জলিকে খুঁজতে ব্যাংককে আসে। টাকার বিনিময়ে সাগর অঞ্জলিকে তাদের হাতে ধরিয়ে দেয় কিন্তু সাগর মন পরিবর্তন করে আবার অঞ্জলিকে উদ্ধার করে। কিন্তু সাগরের হাতে একজন খুন হয়। পুলিশের হাতে ধরা পরার ভয়ে সাগর দেশে ফিরে আসে। এসে দেখে ২০ লক্ষ টাকা ব্যাংকে ফেরত না দেবার জন্য তার মামাকে গ্রেপ্তার করা হচ্ছে। সাদেক শিকদারের লোকেরা সাগরের ২০ লক্ষ টাকার পণ দেয় যেন সে অঞ্জলিকে দেশে নিয়ে আসে। এবার সাগর ব্যাংককে ফিরে গিয়ে অঞ্জলির সাথে সত্যিকারের প্রেম হয়ে যায়।
অভিনয়শিল্পী
• শাকিব খান
• আনিকা কবির শখ
• নিরব হোসেন
• প্রবীর মিত্র
• সিরাজ হায়দার
• সুচরিতা
• নূতন
• রেবেকা
• ইলিয়াস কোবরা
• সুব্রত
• কালা আজিজ
• কেয়া চৌধুরী
• রাজকমল
কলাকুশলী
• চিত্রনাট্য ও সংলাপ - কাশেম আলি দুলাল
• শব্দগ্রহণ - রেজাউল করিম বাদল
• নৃত্য পরিচালনা - মাসুম বাবুল
• মারপিট দৃশ্য পরিচালনা - ডি এইচ চুন্নু
• চিত্রগ্রহণ - আসাদুজ্জামান মজনু
• সম্পাদনা - জিন্নাত হোসেন
সঙ্গীত
এই চলচ্চিত্রে ৫টি গান রয়েছে। এসকল গানের গীতি লিখেছেন কবীর বকুল ও মনিরুজ্জামান মনির। আলী আকরাম শুভ'র সঙ্গীত আয়োজনে গানগুলিতে কন্ঠ দিয়েছেন সাবিনা ইয়াসমিন, মনির খান, এস আই টুটুল, পলাশ, মিলা, আসিফ আকবর ও ডলি সায়ন্তনী।
অবমুক্তি
এই চলচ্চিত্রের গানগুলির ভিডিও অনুপম রেকর্ডিং মিডিয়ার ইউটিউব চ্যানেল হতে অবমুক্ত করা হয়-
মুক্তি
ভিডিও স্ট্রিমিং প্লাটফর্মেঃ চলচ্চিত্রটি এখন পর্যন্ত তিনটি ভিন্ন প্রতিষ্ঠানের ইউটিউব চ্যানেল হতে উম্মুক্ত করা হয়েছে-
অভ্যর্থনা ও মূল্যায়ন
মুক্তির পর চলচ্চিত্রটি দর্শকদের মাঝে সমাদৃত হয়। নবাগত শখের সাবলীল অভিনয় প্রশংসিত হয়।  ১০ মিলিয়ন টাকা ব্যয়ে নির্মিত বলো না তুমি আমার ২০১০ সালের অন্যতম ব্যবসা সফল চলচ্চিত্র। চলচ্চিত্রটি ১৫ মিলিয়ন টাকা আয় করে। প্রথম আলো পত্রিকা চলচ্চিত্রটিকে 'সুপার-ডুপার হিট' হিসেবে উল্লেখ করে।
রুশ–তুর্কি যুদ্ধ (১৭৩৫–১৭৩৯)
রুশ–তুর্কি যুদ্ধ (১৭৩৫–১৭৩৯) ছিল ১৭৩৫ থেকে ১৭৩৯ সালে রাশিয়া এবং অটোমান সাম্রাজ্যের মধ্যে সংঘটিত একটি যুদ্ধ। রাশিয়ার অভ্যন্তরে অটোমানদের অধীনস্থ ক্রিমিয়ান তাতারদের লুণ্ঠন অভিযানসমূহ ছিল এই যুদ্ধের অন্যতম কারণ। অটোমান তুর্কিদের নিয়ন্ত্রণাধীন কৃষ্ণসাগরে রুশদের প্রবেশাধিকারের আকাঙ্ক্ষাও এই যুদ্ধের একটি অন্তর্নিহিত কারণ ছিল। ১৭৩৯ সালে বেলগ্রেডের সন্ধির মাধ্যমে এই যুদ্ধের অবসান ঘটে।
স্যাসকাটুন
স্যাসকাটুন কানাডার স্যাসকাচুয়ান প্রদেশের রাজধানী। নগরীটি প্রদেশের কেন্দ্রভাগে দক্ষিণ সাসক্যাচুয়ান নদীর একটি বাঁকে দুই পাড় জুড়ে দাঁড়িয়ে আছে। ট্র্যান্স-কানাডা ইয়েলোহেড মহাসড়কের ধারেই স্যাসকাটুন শহরটি অবস্থিত। ১৮৮২ সাল থেকেই এটি মধ্য স্যাসকাটুনের সাংস্কৃতিক ও অর্থনৈতিক কার্যক্রমের কেন্দ্র।
২০১৬ সালের আদমশুমারি অনুযায়ী স্যাসকাটুনের জনসংখ্যা ২,৪৬,৩৭৬। স্যাসকাটুন স্যাসকাচুয়ান প্রদেশের বৃহত্তম শহর এবং ১৭-তম বৃহত্তম মেট্রোপলিটন এলাকা। ২০১৮ সালের হিসাব অনুযায়ী এর বর্তমান জনসংখ্যা  ২,৭৮,৫০০।
নুটানা ও রিভার্সডেল শহরের উল্লেখযোগ্য এলাকা। স্যাসকাটুনের সাথে একীভূত হওয়ার পূর্বে এলাকাগুলো আলাদা শহর ছিল। ১৯০৬ সালে স্যাসকাটুন স্থানীয় শাসনের আওতাভুক্ত হয়। নুটানা, রিভার্সডেল, ব্রডওয়ে এভিনিউ ও টুয়েন্টিনথ স্ট্রিটে বর্তমানে উন্নয়ন কার্যক্রম চলমান রয়েছে। ১৯৫৬ সালে স্যাসকাটুন সাদারল্যান্ড নামক রেল শহরকে অধিগ্রহণ করে।
ইতিহাস
১৮৮২ সালে টরন্টোর মদ্যপানবিরোধী ঔপনিবেশিকীকরণ সমিতিকে দক্ষিণ স্যাসকাচুয়ান নদীর তীরে ২১ ভাগে বিভক্ত জমি প্রদান করা হয়। টরন্টো শহরের মদ্যপানের প্রথা এড়িয়ে প্রেইরি অঞ্চলে তারা একটি "শুষ্ক" এলাকা প্রতিষ্ঠা করতে চেয়েছিলেন। পরের বছর জন নেলসন লেক-এর অধীনে বসতি স্থাপনকারীরা এখানে আগমন করেন। তারাই স্যাসকাটুনের আদি বাসিন্দা। অন্টারিও থেকে মুস জ পর্যন্ত রেলপথে করে তারা অনেকটা রাস্তা যান। তারপর ঘোড়ার গাড়িতে করে তারা অবশিষ্ট পথ অতিক্রম করেন, কারণ তখনো স্যাসকাটুনে রেলপথ নির্মিত হয়নি।
১৮৮৫ সালে উত্তরপশ্চিম বিদ্রোহ স্যাসকাটুনের বাসিন্দাদের গভীরভাবে প্রভাবিত করে। বাতোশে এলাকায় লুই রিয়ের সশস্ত্র বাহিনীতে যোগদান করতে চিফ হুইটক্যাপ ও চার্লস ট্রটিয়ার বর্তমান স্যাসকাটুন বিশ্ববিদ্যালয়ের পথ দিয়ে গমন করেন।
নৌপরিবহন
থাম্ব|৬৫০০ কন্টেইনার ধারণক্ষমতা সম্পন্ন নাইক আফ্রোদেইটি থাম্ব|ফরাসি শিপিং লাইন সিএমএ সিজিএম অন্তর্গত একটি কন্টেইনার জাহাজ। থাম্ব| [[ভারত|ভারতে নবী মুম্বাইয়ের জওহরলাল নেহেরু বন্দরে একটি কন্টেইনার জাহাজ থেকে হারবার ক্রেনের সাহায্যে মালামাল আনলোড করা হচ্ছে। ]] সামুদ্রিক পরিবহন, নদীজ পরিবহন, বা আরো সাধারণভাবে জলবাহিত পরিবহন হল জলপথে মানুষ (যাত্রী) অথবা পণ্য (মালামাল) পরিবহণ। সমুদ্রপথে মাল পরিবহনের ঘটনা ব্যাপকভাবে ইতিহাসে লিপিবদ্ধ রয়েছে। বিমানপথের আবির্ভাবের ফলে যাত্রীদের মাঝে সমুদ্র ভ্রমণের গুরুত্ব হ্রাস পেয়েছে, তবে সংক্ষিপ্ত যাত্রা এবং প্রমোদ তরীর ক্ষেত্রে এটি এখনও বেশ জনপ্রিয়।মুদ্রাবিনিময় হারের অস্থিরতা এবং পরিবহন সংস্থাগুলো পরিবহন চার্জের পাশাপাশি মুদ্রা সমন্বয় ফ্যাক্টর (CAF) নামে আরেকটি চার্জ ধার্য করার সত্ত্বেও একটি ফি থাকা সত্ত্বেও জলপথে পরিবহন আকাশপথে পরিবহনের চেয়ে সাশ্রয়ী, ।
নৌকা, জাহাজ, পালতোলা নৌকা বা বজরা প্রভৃতির সাহায্যে মহাসাগর, হ্রদের, খাল বা নদী বরাবর কোনও দূরত্বে জলপথে পরিবহন করা সম্ভব। বাণিজ্য, বিনোদন, বা সামরিক সহ বিভিন্ন উদ্দেশ্যে জলপথে পরিবহন হতে পারে। আজকাল বড় মাত্রার অভ্যন্তরীণ নৌপরিবহন কমে এলেও, বিশ্বের প্রধান নৌপথ এবং খালগুলো এখনও খুবই গুরুত্বপূর্ণ এবং বিশ্ব অর্থনীতির অবিচ্ছেদ্য অঙ্গ। কার্যত যে কোন বস্তুই জলপথে পরিবাহিত করা সম্ভব; তবে যে সব বস্তুর পরিবহনে সময় ভূমিকা রাখে (যেমন, পচনশীল বস্তু) তাদের ক্ষেত্রে নৌপরিবহন করা উচিত নয়। তবে, ভোগ্যপণ্যের আন্তঃমহাসাগরীয় পরিবহনের মত নিয়মিত পরিবহন এবং বিশেষত ভারী বোঝা বা বাল্ক কার্গো যেমন কয়লা, কোক, খনিজ পদার্থ, বা শস্য পরিবহনের ক্ষেত্রে নৌপরিবহন অত্যন্ত মূল্য সাশ্রয়ী। তর্কসাপেক্ষ, শিল্প বিপ্লবের জায়গা শ্রেষ্ঠ খাল দ্বারা যেখানে সস্তায় নৌপরিবহন নেন নেভিগেশানগুলিতে, অথবা শিপিং প্রাকৃতিক জলপথ সমর্থিত সাশ্রয়ী উপর জলযান সব ধরনের দ্বারা বাল্ক পরিবহন ।
পেশাদার নাবিক
থাম্ব|550x550পিক্সেল| শিপিং রুটের এই মাবিবিশ্বের মহাসাগরীয় বাণিজ্যের আপেক্ষিক ঘনত্বের চিত্র
পাঞ্জাব, পাকিস্তান
পাঞ্জাব (ਪੰਜਾਬ,, ) হল পাকিস্তানের চারটি প্রদেশের মধ্যে একটি, যেখানে ২০২১ সালের হিসাবে প্রায় ১১০,০০০,০০০ জনসংখ্যা রয়েছে। পাকিস্তান ও ভারতের ট্রান্সন্যাশনাল পাঞ্জাব অঞ্চলের বেশিরভাগ অংশ গঠন করে, এটি পাকিস্তানের সিন্ধু প্রদেশ, বেলুচিস্তান এবং খাইবার পাখতুনখোয়া, ইসলামাবাদের ছিটমহল এবং আজাদ কাশ্মী দ্বারা সীমাবদ্ধ। এটি ভারতের পাঞ্জাব, রাজস্থান এবং জম্মু ও কাশ্মীরের ভারতীয় অঞ্চলগুলির সাথেও সীমানা ভাগ করে। এই প্রদেশের রাজধানী হল লাহোর, পাকিস্তানের একটি সাংস্কৃতিক, ঐতিহাসিক, অর্থনৈতিক এবং মহাজাগতিক কেন্দ্র, যেখানে দেশের সিনেমা শিল্প এবং এর বেশিরভাগ ফ্যাশন শিল্প ভিত্তিক। পাঞ্জাবের বৃহত্তম শহরগুলি যথাক্রমে লাহোর এবং ফয়সালাবাদ। ফয়সালাবাদ পাঞ্জাবের বৃহত্তম শিল্প শহর। পাঞ্জাব হল বিশ্বের পঞ্চম-সবচেয়ে জনবহুল উপজাতীয় সত্তা এবং চীন বা ভারতের বাইরে সবচেয়ে জনবহুল।
পাঞ্জাব প্রাচীনকাল থেকেই জনবসতি। ২৬০০ খ্রিস্টপূর্বাব্দের সিন্ধু সভ্যতা প্রথম হরপ্পা য় আবিষ্কৃত হয়। হিন্দু মহাকাব্য মহাভারতে পাঞ্জাবের ব্যাপক বৈশিষ্ট্য রয়েছে এবং এটি তক্ষশীলার আবাসস্থল, যেটিকে অনেকের কাছে বিশ্বের প্রাচীনতম বিশ্ববিদ্যালয় বলে মনে করা হয়। ৩২৬ খ্রিস্টপূর্বাব্দে, আলেকজান্ডার দ্য গ্রেট পাঞ্জাবের মং-এর কাছে হাইডাস্পেসের যুদ্ধে রাজা পোরাসকে পরাজিত করেন। পরবর্তীকালে, এটি মৌর্য, কুষাণ এবং গুপ্ত সাম্রাজ্যের অংশ গঠন করে। খ্রিস্টীয় অষ্টম শতাব্দীতে উমাইয়া সাম্রাজ্য পাঞ্জাব জয় করে। পরবর্তী শতাব্দীতে, হিন্দু শাহী, গজনভিদ, ঘুরিদ, দিল্লী সালতানাত, মুঘল, দুররানি এবং শিখ দের দ্বারা পাঞ্জাব আক্রমণ ও জয়লাভ করে। মুঘল সাম্রাজ্যের রাজত্বকালে পাঞ্জাব তার জাঁকজমকের উচ্চতায় পৌঁছেছিল, যা কিছু সময়ের জন্য লাহোর থেকে শাসন করেছিল। 18শ শতাব্দীতে, নাদের শাহের মুঘল সাম্রাজ্যের আক্রমণের ফলে পাঞ্জাবের মুঘল কর্তৃত্ব ভেঙে পড়ে এবং এইভাবে এটি বিশৃঙ্খলার মধ্যে পড়ে। আহমদ শাহ দুররানির অধীনে দুররানি আফগানরা পাঞ্জাবের নিয়ন্ত্রণ দখল করেছিল কিন্তু একটি সফল বিদ্রোহের পর শিখদের কাছে এটি হারায় যা ১৭৫৯ সালে শিখ সেনাবাহিনীকে লাহোর দাবি করতে দেয়। শিখ সাম্রাজ্য ১৭৯৯ সালে রঞ্জিত সিংয়ের শাসনামলে প্রতিষ্ঠিত হয়েছিল যার রাজধানী লাহোরে ছিল।, ব্রিটিশদের হাতে পরাজয়ের আগ পর্যন্ত। পাঞ্জাব ভারত ও পাকিস্তান উভয়ের স্বাধীনতা আন্দোলনের কেন্দ্রবিন্দু ছিল, লাহোর ছিল ভারতীয় স্বাধীনতার ঘোষণা এবং পাকিস্তান প্রতিষ্ঠার আহ্বান জানিয়ে প্রস্তাবের স্থান। প্রদেশটি গঠিত হয়েছিল যখন ব্রিটিশ ভারতের পাঞ্জাব প্রদেশকে ১৯৪৭ সালে দেশভাগের পর র‌্যাডক্লিফ লাইন দ্বারা ধর্মীয় সীমানা বরাবর বিভক্ত করা হয়েছিল।
পাঞ্জাব হল পাকিস্তানের সবচেয়ে শিল্পোন্নত প্রদেশ, যেখানে শিল্প খাত প্রদেশের মোট দেশজ উৎপাদনের ২৪%। পাঞ্জাব পাকিস্তানে তার আপেক্ষিক সমৃদ্ধির জন্য পরিচিত এবং সমস্ত পাকিস্তানি প্রদেশের মধ্যে দারিদ্র্যের হার সর্বনিম্ন। প্রদেশের উত্তর এবং দক্ষিণ অংশের মধ্যে একটি স্পষ্ট বিভাজন রয়েছে;[15] পাকিস্তানের মধ্যে সবচেয়ে কম সমৃদ্ধ উত্তর পাঞ্জাবে দারিদ্র্যের হার সহ যখন দক্ষিণ পাঞ্জাবের কিছু অংশ সবচেয়ে দরিদ্রদের মধ্যে রয়েছে। পাঞ্জাব হল দক্ষিণ এশিয়ার সবচেয়ে নগরায়িত অঞ্চলগুলির মধ্যে একটি যেখানে প্রায় ৪০% লোক শহরাঞ্চলে বসবাস করে। এর মানব উন্নয়ন সূচক র‌্যাঙ্কিং বাকি পাকিস্তানের তুলনায় উচ্চতর।
প্রদেশটি সুফিবাদের দ্বারা দৃঢ়ভাবে প্রভাবিত হয়েছে, পাঞ্জাব জুড়ে ছড়িয়ে থাকা অসংখ্য সুফি মাজার রয়েছে, যা বছরে লক্ষ লক্ষ ভক্তদের আকর্ষণ করে। শিখ ধর্মের প্রতিষ্ঠাতা, গুরু নানক, লাহোরের নিকটবর্তী পাঞ্জাবি শহর নানকানা সাহেবে জন্মগ্রহণ করেন। পাঞ্জাবে কাটাসরাজ মন্দিরের স্থান, যা হিন্দু পুরাণে বিশেষভাবে বৈশিষ্ট্যযুক্ত। শালিমার গার্ডেন, লাহোর ফোর্ট, তক্ষশীলার প্রত্নতাত্ত্বিক খনন এবং রোহতাস ফোর্ট সহ বেশ কিছু ইউনেস্কো ওয়ার্ল্ড হেরিটেজ সাইট পাঞ্জাবে অবস্থিত।
তথ্যসূত্র
thumb|800px|center
সিঙ্গিয়া রেলওয়ে স্টেশন
অবস্থান
সিঙ্গিয়া রেলওয়ে স্টেশন দর্শনা জংশন-খুলনা লাইনের যশোর-খুলনা অংশে অবস্থিত।
ইতিহাস
বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। ক্রমান্বয়ে এটিকে ময়মনসিংহ থেকে জামালপুর হয়ে জগন্নাথগঞ্জ ঘাট এবং পরবর্তীকালে বাহাদুরাবাদ ঘাট পর্যন্ত বর্ধিত করা হয়। ১৮৮৭ সালে আরও ভাল ব্যবস্থাপনার লক্ষ্যে নর্দান বেঙ্গল রেলওয়ে এবং ঢাকা স্টেট রেলওয়েসহ কাউনিয়া থেকে কুড়িগ্রাম (ধরলা) পর্যন্ত ন্যারোগেজের (৭৬২ মিমি) রেললাইনকে ইস্টার্ন বেঙ্গল রেলওয়ের সঙ্গে একীভূত করা হয়। একই কারণে ১৮৮২-৮৪ সালের মধ্যে সেন্ট্রাল রেলওয়ে নামে পরিচিত বনগাঁ-যশোর-খুলনা ব্রডগেজ রেললাইন তৈরি করা হয়। এসময় সিঙ্গিয়া রেলওয়ে স্টেশন নির্মাণ করা হয়।
পরিষেবা
সিঙ্গিয়া রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
সান্ডারল্যান্ড অ্যাসোসিয়েশন ফুটবল ক্লাব
সান্ডারল্যান্ড অ্যাসোসিয়েশন ফুটবল ক্লাব (,, Sunderland Association Football Club; এছাড়াও সান্ডারল্যান্ড এএফসি অথবা শুধুমাত্র সান্ডারল্যান্ড নামে পরিচিত) হচ্ছে সান্ডারল্যান্ড ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের তৃতীয় স্তরের ফুটবল লিগ ইএফএল লিগ ওয়ানে খেলে। এই ক্লাবটি ১৮৭৯ সালে প্রতিষ্ঠিত হয়েছে। সান্ডারল্যান্ড এএফসি তাদের সকল হোম ম্যাচ সান্ডারল্যান্ডের স্টেডিয়াম অফ লাইটে খেলে থাকে; যার ধারণক্ষমতা হচ্ছে ৪৯,০০০। এর পূর্বে ৯৯ বছর যাবত রকার পার্ক স্টেডিয়ামে ক্লাবটি তাদের হোম ম্যাচ আয়োজন করতো। এই ক্লাবের ম্যানেজারের দায়িত্ব পালন করছেন ফিল পার্কিনসন এবং সভাপতির দায়িত্ব পালন করছেন স্টুয়ার্ট ডোনাল্ড। ইংরেজ মধ্যমাঠের খেলোয়াড় গ্র্যান্ট লিডবিটার এই ক্লাবের অধিনায়কের দায়িত্ব পালন করছেন।
এই ক্লাবটি স্ট্রিপ জার্সি পরিহিত সর্বশেষ দল লিগের শিরোপা জয়লাভ করেছে। ১৮৯০ সালে তারা ফুটবল লিগে প্রবেশ করে এবং ১৮৮৮ সালে লিগ প্রতিষ্ঠিত হবার পর ইতিহাসের প্রথম দল হিসেবে এতে যোগদান করে। ১৯৫৮ সাল পর্যন্ত তারা একটানা শীর্ষ স্তরের লিগে অংশগ্রহণ করেছিল। কেবলমাত্র আর্সেনালই এর থেকে বেশি মৌসুম একটানা শীর্ষ স্তরের লিগে খেলার রেকর্ড ধারণ করে। ১৯৩৭ সালে প্রেস্টন নর্থ এন্ড দলকে ৩–১ গোলের ব্যবধানে পরাজিত করে তারা তাদের প্রথম এফএ কাপ শিরোপা জয়লাভ করে।
ঘরোয়া ফুটবলে, সান্ডারল্যান্ড এএফসি এপর্যন্ত ১৫টি শিরোপা জয়লাভ করেছে; যার মধ্যে ৬টি প্রিমিয়ার লিগ (যার সবগুলো তারা দ্বিতীয় বিশ্বযুদ্ধের পূর্বে জয়লাভ করেছিল), ৫টি ইএফএল চ্যাম্পিয়নশিপ, ২টি এফএ কাপ এবং ১টি এফএ কমিউনিটি শিল্ড শিরোপা রয়েছে।
অর্জন
উৎস:
ইনাসা জেলা, শিজুওকা
থাম্ব|ইনাসা জেলা, শিজুওকা ইনাসা জেলা (引佐郡) ছিল একটি গ্রাম্য জেলা যেটি জাপানের পশ্চিম এলাকার দিকে শিজুওকাতে অবস্থিত। দুই হাজার তিন সাল এর শেষ দিকে (ইনাসা জেলা বিলোপ হবার আগে প্রাপ্ত সর্ব শেষ তথ্য অনুসারে) জেলাটিতে আনুমানিক বাহান্ন হাজার চারশ পচাশি জন মানুষের জনসংখ্যা ছিল আর জনসংখ্যার ঘনত্ব ছিল দুই শ সাতাশ দশমিক দুই জন প্রতি বর্গ কিলোমিটারে । এর মোট আয়তন ছিল দুই শ একত্রিশ দশমিক শুন্য এক বর্গ কিলোমিটার ।
ইতিহাস
ইনাসা জেলা আঠারো শ উননব্বই সালের পহেলা এপ্রিল তারিখে প্রাক মেইজি তফসিলি পুনর্গঠনের সময় সৃষ্টি হয়েছিল। এটি ঐ সময় দুটি শহর (কিতো এবং কানাসাশি) এবং ছটি গ্রাম নিয়ে গঠিত ছিল। আঠারো শ ছিয়ানব্বই সালের পহেলা এপ্রিল আরাতামা জেলা (麁玉郡) এবং ফুচি জেলা (敷知郡) থেকে নিশি-হামানা গ্রাম কেও ইনাসা জেলা এর অন্তভুক্ত করা হয়। উনিশ শ বাইশ সালের পহেলা মে এ নিশি-হামানাকে শহর ঘোষণা করা হয় এবং নতুন নাম দেয়া হয় মিক্কাবি।এর ফলে এখন জেলাটির তিনটি শহর এবং আটটি গ্রাম হয়।
উনিশ শ তেপ্পান্ন সালের পহেলা এপ্রিল তে কানাসাশি শহর ইতানি গ্রামকে অধিভুক্ত করে নেয়।এর ফলে শহরটির নতুন নাম হয় ইনাসা। উনিশ শ পঞ্চান্ন সালের পহেলা এপ্রিল তে আবার কিতো শহর নাকামুরা গ্রামকে অধিভুক্ত করে।এর পর শহরটির নতুন নাম হয় হোসো।বাকি গ্রামগুলো উনিশ শ পঞ্চান্ন থেকে ছাপ্পান্ন সাল সময়ে এর মধ্যে অধিগৃহীত হয়। এদের মধ্যে মিয়াকোদা গ্রাম হামামাতসু শহরের মধ্যে চলে যায়, হিগাহি হামাদা গ্রাম মিক্কাবি শহরে যোগ দেয়,অকুয়ামা আর ইহেই গ্রাম দুটি ইনাসা শহরে যোগ দেয় এবং আরাতামা গ্রাম যোগ দেয় হামানা জেলায় অবস্থিত হামাকিতা শহরের সাথে।
দু হাজার পাঁচ সালের পহেলা জুলাইয়ে এ হোসো, ইনাসা এবং মিক্কাবি শহর এবং তেনরিউ নগর ও হামাকিতা নগর,মিসাকুবো শহর ও সাকুমা শহর, তাতসুয়ামা গ্রাম (এরা সকলেই ইওয়াতা জেলা,শিজুওকা|ইওয়াতা জেলা এর অন্তর্গত ছিল) এবং মাইসাকা শহর ও ইয়ুতো শহর (এরা উভয়েই হামানা জেলা এর অন্তর্ভুক্ত),এরা সকলে মিলে হামামাতসু এর ক্রমশ বর্ধিষ্ণু নগরীতে অধিভুক্ত হয়ে যায়। এর ফল হিসেবে ইনাসা জেলা এর বিলোপ ঘটে।
ইব্রাহিম খান
ইব্রাহিম খান বলতে বোঝাতে পারে:
এরেডিভিজি
এরেডিভিজি (এছাড়াও অনার ডিভিশন বা প্রিমিয়ার ডিভিশন নামে পরিচিত) হচ্ছে পুরুষদের ফুটবল ক্লাবগুলোর মধ্যে আয়োজিত একটি ওলন্দাজ পেশাদার লিগ। এই লিগটি ওলন্দাজ ফুটবল লিগ পদ্ধতির শীর্ষস্তরের ফুটবল প্রতিযোগিতা। রয়্যাল ডাচ ফুটবল এসোসিয়েশন দ্বারা পরিচালিত এরেডিভিজি-এ সর্বমোট ১৮টি ক্লাব প্রতিযোগিতা করে থাকে; যার মধ্য হতে পয়েন্ট টেবিলের নিচের দিকের দল ইরস্টে ডিভিজিতে অবনমিত হয়। ২০১৯–২০ মৌসুম অনুযায়ী, উয়েফা গুণাঙ্কে এরেডিভিজি ইউরোপে নবম সেরা লিগ।
এরেডিভিজির প্রতিটি মৌসুমে প্রতিটি ক্লাব একে অপরের সাথে দুইটি করে ম্যাচ খেলে; যার মধ্যে একটি হচ্ছে হোম ম্যাচ এবং অন্যটি হচ্ছে অ্যাওয়ে ম্যাচ। প্রতিটি মৌসুমের শেষে, নীচের দুটি ক্লাবটি স্বয়ংক্রিয়ভাবে ওলন্দাজ ফুটবল লিগ পদ্ধতির দ্বিতীয় স্তরে অবনমিত হয়। একই সাথে, ইরস্টে ডিভিজির চ্যাম্পিয়ন এবং দ্বিতীয় স্থান অধিকারী দল স্বয়ংক্রিয়ভাবে এরেডিভিজিতে উন্নীত হয়। এরেডিভিজির পয়েন্ট টেবিলের ১৬ নম্বর ক্লাবটি ইরস্টে ডিভিজি থেকে শীর্ষ আটটি ক্লাব প্লে-অফে অংশগ্রহণ করে।
রতনপুর ইউনিয়ন, কালিগঞ্জ
রতনপুর ইউনিয়ন বাংলাদেশের খুলনা বিভাগের সাতক্ষীরা জেলার অন্তর্গত কালীগঞ্জ উপজেলার একটি ইউনিয়ন।
ম্যাগনেসিয়াম ক্রোমেট
ইতিহাস
১৯৪০ সালের এর আগে ম্যাগনেসিয়াম ক্রোমেট সম্পর্কে বেশি তথ্য জানা ছিল না। ঐ বছর থেকে ম্যাগনেসিয়াম ক্রোমেট সম্পর্কে বিজ্ঞানীদের আগ্রহ বাড়ে। এই যৌগের বৈশিষ্ট্য, ধর্ম এবং দ্রবণীয়তা নিয়ে গবেষণা শুরু হয়ে যায়।
ধর্ম
ম্যাগনেসিয়াম ক্রোমেট হলুদ রঙের গন্ধহীন কঠিন পদার্থ। এটি জল দ্রবণীয়।
ব্যবহার
বেশ কয়েকটি গুরুত্বপূর্ণ শিল্পে ম্যাগনেসিয়াম ক্রোমেটের ব্যবহার রয়েছে। এই সব শিল্পে বাণিজ্যিকভাবে ব্যবহারের জন্য ম্যাগনেসিয়াম ক্রোমেট অনার্দ্র, আর্দ্র প্রভৃতি নানা অবস্থায় এমনকি ন্যানোস্কেল থেকে মাইক্রন আকারের বিভিন্ন পাউডারে হিসাবে পাওয়া যায়।  ম্যাগনেসিয়াম ক্রোমেটের সোদক কেলাস রাসায়নিক ক্ষয় প্রতিরোধক হিসাবে এবং রঙ্গক হিসাবে ব্যবহার করা হয়। প্রসাধনী উপাদান হিসাবেও ম্যাগনেসিয়াম ক্রোমেটের ব্যবহার দেখা যায়। ২০১১ সালে লন্ডনের ইউনিভার্সিটি কলেজের বিজ্ঞানীরা এগার অণু কেলাসজল বিশিষ্ট ম্যাগনেসিয়াম ক্রোমেটের একটি যৌগ আবিষ্কার করেন।
সুরক্ষা
ম্যাগনেসিয়াম ক্রোমেটের সোদক লবণ সাধারণ তাপমাত্রায় সংরক্ষণ করা উচিত। বর্তমানে এই যৌগটির ওষুধশিল্পে ব্যবহার আছে বলে জানা নেই। মানবদেহে ক্যন্সার সৃষ্টিকারী পদার্থ হিসেবে ম্যাগনেসিয়াম ক্রোমেট যৌগটি ইতিমধ্যেই প্রমাণিত। শ্বাস নেওয়ার সময় এই পদার্থটি শরীরে প্রবেশ করলে কিডনি এবং লিভারের ক্ষতি হতে পারে। এই পদার্থটির থেকে চর্মরোগও হয়। তাই সাবধানতা অবলম্বন করে এই পদার্থটিকে ঘাঁটাঘাটি করা উচিত।
কাবার্ডীয় উইকিপিডিয়া
কাবার্ডীয় উইকিপিডিয়া হচ্ছে অনলাইন বিশ্বকোষ উইকিপিডিয়ার কাবার্ডীয় ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। কাবার্ডীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
মহম্মদ ইসমাইল আব্দুল খালিক
মুহাম্মদ ইসমাইল আব্দুল খালিক হলেন একজন ভারতীয় রাজনীতিবিদ যিনি সর্বভারতীয় মজলিস-ই-ইত্তেহাদুল মুসলিমিনের রাজনীতির সাথে যুক্ত। তিনি মহারাষ্ট্র বিধানসভার একজন সদস্য।
রাজনৈতিক জীবন
২০১৯ সালের অক্টোবর মাসে মহারাষ্ট্র বিধানসভা নির্বাচন অনুষ্ঠিত হয়। নির্বাচনে তিনি মালেগাঁও বিধানসভা কেন্দ্রের বিধায়ক হিসেবে নির্বাচিত হন।  তিনি ছাড়াও তার দলের শাহ ফারুক আনোয়ার নির্বাচনে মহারাষ্ট্র বিধানসভার বিধায়ক হিসেবে নির্বাচিত হয়েছিলেন।
স্মার-পা-শেস-রাব-য়ে-শেস
স্মার-পা-শেস-রাব-য়ে-শেস (১১৩৫-১২০৩) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের স্মার-ত্শাং-ব্কা'-ব্র্গ্যুদ  ধর্মীয় গোষ্ঠীর প্রতিষ্ঠাতা।
জন্ম
স্মার-পা-শেস-রাব-য়ে-শেস তিব্বতের রু-শোদ-দ্গে-র্গ্যাস-ব্যে-মা'ই-ক্লোং নামক স্থানে ১১৩৫ খ্রিষ্টাব্দে ক্লু'ই-গ্ত্সুগ  নামক ব্যক্তির তৃতীয় ও কনিষ্ঠ সন্তান রূপে জন্মগ্রহণ করেন। শৈশবে তার নাম কুন-দ্গা'-দ্পাল ।
শিক্ষা
পনেরো বছর বয়সে তিনি বৌদ্ধ দর্শন সম্বন্ধে খাম্স অঞ্চলের শিক্ষকদের নিকট গভীরভাবে শিক্ষালাভ করেন। একুশ বছর বয়সে তিনি তিনি বৌদ্ধ ভিক্ষুতে পরিণত হয়ে শেস-রাব-য়ে-শেস নামধারণ করেন। এরপর তিনি গ্ত্সাং-নাগ-পা-ব্র্ত্সোন-'গ্রুস-সেং-গে এবং ফ্যোয়া-পা-ছোস-ক্যি-সেং-গে  নামক দুই বিখ্যাত বৌদ্ধপণ্ডিতের নিকট দর্শন ও ন্যায় সম্বন্ধে শিক্ষালাভ করেন। এরপর তিনি বিখ্যাত কাগ্যু পণ্ডিত ফাগ-মো-গ্রু-পা-র্দো-র্জে-র্গ্যাল-পোর নিকটে শিক্ষালাভ করেন।
পরবর্তী জীবন
১১৬৫ খ্রিষ্টাব্দে তিনি খাম্স অঞ্চলে ফিরে এসে ১১৬৭ খ্রিষ্টাব্দে শো বৌদ্ধবিহার স্থাপন করেন। এই স্থানে তিনি স্মার-ত্শাং-ব্কা'-ব্র্গ্যুদ ধর্মীয় গোষ্ঠীর প্রতিষ্ঠা করেন। তিব্বতে তিনি ছোস-র্জে-স্মার-পা নামে বিখ্যাত হন। এই নামের অর্থ হল 'যিনি মহামুদ্রা অন্তিম লক্ষ্যকে উপলবব্ধি করেছেন'।
শীলা দীক্ষিত
শীলা দীক্ষিত (বিবাহ-পূর্ব কাপুর; মাঝে ইংরেজিকরণ দীক্সিত) (৩১ মার্চ ১৯৩৮ - ২০ জুলাই ২০১৯) একজন ভারতীয় রাজনীতিবিদ যিনি দীর্ঘতম মেয়াদের দিল্লির মুখ্যমন্ত্রী, ১৯৯৮ থেকে ২০১৩ সাল পর্যন্ত ১৫ বছর একটি নির্দিষ্ট সময়ের জন্য মুখ্যমন্ত্রী ছিলেন। তিনি দিল্লিতে পরপর তিনটি নির্বাচনে জয়লাভ করেন কংগ্রেস পার্টির নেতৃত্বে। ডিসেম্বর ২০১৩ সালে দিল্লি বিধানসভা নির্বাচনে নতুন দিল্লি আসনে তিনি পরাজিত হন আম আদমি পার্টির নেতা অরবিন্দ কেজরীওয়ালের কাছে এবং অরবিন্দ কেজরীওয়াল দিল্লির মুখ্যমন্ত্রী হিসেবে তার স্থলাভিষিক্ত হন। তারপরে ১১ই মার্চ ২০১৪ সালে কেরালার গভর্নর হিসেবে শপথ গ্রহণ করেন। তবে ২৫শে আগস্ট ২০১৪ সালে তিনি পদত্যাগ করেন। ২০১৭ সালের উত্তরপ্রদেশ বিধানসভা নির্বাচনে ভারতীয় জাতীয় কংগ্রেসের জন্য প্রধান পদপ্রার্থী হিসেবে তার নাম ঘোষণা করা হয় তবে পরে তিনি তা প্রত্যাহার করে নেন। তাকে ১০ জানুয়ারি ২০১৯ সালে দিল্লি প্রদেশ কংগ্রেস কমিটির সভাপতি হিসাবে নিযুক্ত করা হয়।
রাজনৈতিক কর্মজীবন
১৯৮৪ থেকে ১৯৮৯ সালের মধ্যে তিনি উত্তর প্রদেশের কানৌজ সংসদীয় এলাকার প্রতিনিধিত্ব করেছিলেন। সংসদ সদস্য হিসাবে তিনি লোকসভায় আনুমানিক কমিটির দায়িত্ব পালন করেন। শীলা দীক্ষিত ভারতের স্বাধীনতার ৪০ বছর পূর্তির জন্য বাস্তবায়ন কমিটি এবং জওহরলাল নেহ্‌রু শতবর্ষ স্মরণার্থে কার্যনির্বাহী কমিটির সভাপতিত্ব করেন। তিনি পাঁচ বছর (১৯৮৪-১৯৮৪) নারীর স্থিতি সম্পর্কিত জাতিসংঘ কমিশনে ভারতের প্রতিনিধিত্ব করেছিলেন। ১৯৮৬-১৯৮৯ সালের সময়কালে তিনি কেন্দ্রীয় মন্ত্রীর দায়িত্ব পালন করেন, প্রথমে সংসদীয় বিষয়ক মন্ত্রী হিসেবে এবং পরে প্রধানমন্ত্রীর কার্যালয়ে প্রতিমন্ত্রী হিসাবেও দায়িত্ব পালন করেন। উত্তর প্রদেশে, তিনি এবং তার ৮২ জন সহকর্মীকে ১৯৯০ সালের ২৩ আগস্ট রাজ্য সরকার কর্তৃক কারাগারে বন্দি করা হয়েছিল, যখন তিনি নারীদের উপর অত্যাচারের বিরুদ্ধে আন্দোলন পরিচালনা করেছিলেন।
ব্যক্তিগত জীবন
উত্তর প্রদেশের উন্নাওএর উগু গ্রামের, স্বাধীনতা আন্দোলনকারী পশ্চিমবঙ্গের গভর্নর, উমা শংকর দীক্ষিতের ছেলে, বিনোদ দীক্ষিতের সঙ্গে শীলা দীক্ষিতের বিবাহ হয়েছিল। তিনি আইএএস-এর একজন কর্মকর্তা ছিলেন। তার স্ত্রী ও সন্তানদের সাথে ট্রেনের যাত্রায় হৃদরোগের কারণে তিনি মারা যান।
শীলা দীক্ষিতের দুই সন্তান রয়েছে। তার ছেলে সন্দীপ দীক্ষিত, পূর্ব দিল্লি থেকে পঞ্চদশ লোকসভার সংসদ সদস্য। শীলা দীক্ষিতের মেয়ে হলেন লতিকা সৈয়দ।
মৃত্যু
শীলা দীক্ষিত ২০১৯ সালের ২০ জুলাই হৃদরোগে আক্রান্ত হয়ে দিল্লীর একটি হাসপাতালে মৃত্যুবরণ করেন।
ভিক্ষুণী
ভিক্ষুণী বা ভিক্খুনী হল বৌদ্ধধর্মে সম্পূর্ণরূপে নিযুক্ত একজন মহিলা সন্ন্যাসী। পুরুষ সন্ন্যাসীদের ভিক্ষু বলা হয়। ভিক্ষুণী এবং ভিক্ষু উভয়েই বিনয়ের দ্বারা বসবাস করে, যা একগুচ্ছ নিয়মের একটি সমুহ। সম্প্রতি অবধি, মহিলা সন্ন্যাসীদের পরম্পরাগুলি শুধুমাত্র মহাযান বৌদ্ধধর্মে রয়ে গিয়েছিল এবং এইভাবে চীন, কোরিয়া, তাইওয়ান এবং ভিয়েতনামের মতো দেশে প্রচলিত আছে কিন্তু কিছু মহিলা গত দশকে থেরবাদ এবং বজ্রযান শাখাসমূহে সম্পূর্ণ সন্ন্যাসব্রত গ্রহণ করেছেন। রক্ষণশীল দৃষ্টিকোণ থেকে, থাইল্যান্ড বা তিব্বতে সমসাময়িক ভিক্ষুণী অভিষেকের কোনোটিই বৈধ নয়।
বৌদ্ধ আনুশাসনিক ধর্মগ্রন্থ অনুসারে, নারীরা পুরুষের মতোই নির্বাণে পৌঁছাতে সক্ষম। আনুশাসনিক ধর্মগ্রন্থ বলে যে গৌতম বুদ্ধ তার মাসীমা তথা পালক-মা মহাপ্রজাপতি গৌতমীর নির্দিষ্ট অনুরোধে ভিক্ষুণীদের পরম্পরা প্রথম তৈরি করেছিলেন, যিনি প্রথম ভিক্ষুণী হয়েছিলেন। প্রারম্ভিক বৌদ্ধ মতপরম্পরাগুলির একটি বিখ্যাত কাজ হল থেরীগাথা, যা পালি আনুশাসনিক ধর্মগ্রন্থে সংরক্ষিত জ্ঞানার্জনের বিষয়ে বরিষ্ঠ ভিক্ষুনীদের দ্বারা রচিত কবিতার একটি সংকলন।
আনুশাসনিক ধর্মগ্রন্থে মহিলাদের জন্য ভিক্ষুণী হিসাবে নির্ধারিত হওয়ার জন্য প্রয়োজনীয় অতিরিক্ত ব্রত বর্ণনা করে, যা হলো আঠ গরুধম্ম, এবং ভিক্ষুণী সম্প্রদায়কে ভিক্ষু সম্প্রদায়ের অধীনস্থ এবং নির্ভরশীল হিসাবে মনোনীত করে। যেসব স্থানে ভিক্ষুণী পরম্পরা ঐতিহাসিকভাবে অনুপস্থিত ছিল বা লুপ্ত হয়ে গেছে, অসচ্ছলতার কারণে, সেখানে সন্ন্যাসের বিকল্প রূপ গড়ে উঠেছে। তিব্বতীয় বৌদ্ধধর্মে, মহিলারা আনুষ্ঠানিকভাবে শ্রামণেরী (নবীন সন্ন্যাসী) ব্রত গ্রহণ করে; কিছু থেরাবাদী মহিলারা সামণেরীর ঐতিহাসিক ব্রতের অনুরূপ একটি অনানুষ্ঠানিক এবং সীমিত শপথ নিতে বেছে নিতে পারেন, যেমন থাইল্যান্ডের মাএচি এবং মায়ানমারের থিলশিন।
রবীন্দ্রনাথ চৌধুরী
রবীন্দ্রনাথ চৌধুরী (১৯০১ - ৬ আগস্ট ১৯৮১) ছিলেন একজন ভারতীয় বাঙালি চিকিৎসক, চিকিৎসা শিক্ষাবিদ। ক্যালকাটা স্কুল অফ ট্রপিক্যাল মেডিসিনের পরিচালক
প্রাথমিক জীবন এবং শিক্ষা
রবীন্দ্রনাথ চৌধুরী ১৯০১ খ্রিস্টাব্দে জন্ম গ্রহণ করেন। তিনি কলকাতার মেডিক্যাল কলেজে পড়াশোনা করে চিকিৎসা বিজ্ঞানে কলকাতা বিশ্ববিদ্যালয়ের স্নাতক হন। উচ্চ শিক্ষার্থে ইংল্যান্ডে যান। এডিনবার্গের রয়্যাল কলেজ অফ ফিজিশিয়ানস থেকে এমআরসিপি ডিগ্রি এবং ওয়েলস থেকে টিডিডি ডিগ্রি অর্জন করেন।
কর্মজীবন
দেশে ফিরে তিনি ১৯৩৪ খ্রিস্টাব্দে কলকাতা স্কুল অফ ট্রপিক্যাল মেডিসিনে একজন সহকারী অধ্যাপক হিসাবে তার কর্মজীবন শুরু করেন। ১৯৪৫ খ্রিস্টাব্দে অধ্যাপকপদে উন্নীত হন এবং ১৯৫০ খ্রিস্টাব্দে প্রতিষ্ঠানের পরিচালক হন এবং ১৯৬৬ খ্রিস্টাব্দে অবসরের দিন পর্যন্ত তিনি ওই পদে ছিলেন। এছাড়াও তিনি কারমাইকেল হাসপাতালে বরিষ্ঠ চিকিৎসক এবংষট্রপিক্যাল ডিজিজেস সুপারিনটেনডেন্ট হিসেবে দায়িত্ব পালন করেন।
ডক্টর চৌধুরী কলেরা, ম্যালেরিয়া , অ্যামিবিয়াসিস এবং হাইপোপ্রোটিনেমিয়ার মতো রোগের উপর বহু গবেষণা করেন এবং কেমোথেরাপি এবং ম্যালেরিয়ার কেমোপ্রোফিল্যাক্সিসে জন্য বিশেষ সুনাম অর্জন করেন।।
এছাড়াও তিনি এশিয়াটিক সোসাইটির সদস্য ছিলেন এবং ইন্ডিয়ান মেডিকেল গেজেটের সম্পাদনা করতেন। ১৯৬৮-৭০ খ্রিস্টাব্দে তিনি ইন্ডিয়ান ন্যাশনাল সায়েন্স একাডেমির সদস্য ছিলেন।
তিনি ইন্ডিয়ান মেডিক্যাল অ্যাসোসিয়েশন, ইন্ডিয়ান অ্যাসোসিয়েশন অফ প্যাথলজিস্ট অ্যান্ড মাইক্রোবায়োলজিস্ট, ইন্টারন্যাশনাল কংগ্রেস অফ ট্রপিক্যাল মেডিসিন অ্যান্ড ম্যালেরিয়া এবং ইন্ডিয়ান অ্যাসোসিয়েশন ফর দ্য অ্যাডভান্সমেন্ট অফ মেডিক্যাল এডুকেশনের সঙ্গে যুক্ত ছিলেন।
ভারতীয় বিজ্ঞান কংগ্রেসের এক অধিবেশনে তিনি মেডিকেল ও ভেটেরিনারি বিভাগে সভাপতি ছিলেন। ১৯৭৩-৭৪ খ্রিস্টাব্দে রয়্যাল সোসাইটি অফ ট্রপিক্যাল মেডিসিন অ্যান্ড হাইজিন এর সহ-সভাপতি পদে আসীন ছিলেন।
ডক্টর চৌধুরী ন্যাশনাল একাডেমি অফ মেডিক্যাল সায়েন্সেস [৪] এর একজন প্রতিষ্ঠাতা ফেলো এবং ইন্ডিয়ান ন্যাশনাল সায়েন্স একাডেমির এবং রয়্যাল সোসাইটি অফ ট্রপিক্যাল মেডিসিন অ্যান্ড হাইজিন, লন্ডনের নির্বাচিত ফেলো ছিলেন।
সম্মাননা
চিকিৎসা বিজ্ঞানে অবদানের জন্য ভারত সরকার ১৯৬০ খ্রিস্টাব্দে দেশের তৃতীয় সর্বোচ্চ বেসামরিক সম্মান পদ্মভূষণে ভূষিত করে । [ ৫] ১৯৬৮ খ্রিস্টাব্দে এডিনবার্গের রয়্যাল কলেজ অফ ফিজিশিয়ানস তাকে এএনবি পুরস্কার এবং ১৯৭৭ খ্রিস্টাব্দে ইন্ডিয়ান কাউন্সিল অফ মেডিকেল রিসার্চ কমলা মেনন মেডিকেল রিসার্চ অ্যাওয়ার্ড প্রদান করে।
তিনি ৮০ বছর বয়সে ১৯৮১ সালের ৬ আগস্ট মারা যান।
টয় স্টোরি ২
টয় স্টোরি ২ (খেলনার গল্প ২) পিক্সার অ্যানিমেশন স্টুডিওজ প্রযোজিত ও ওয়াল্ট ডিজনি পিকচার্স পরিবেশিত ১৯৯৯ সালের মার্কিন অ্যানিমেশন কমেডি-রোমাঞ্চকর চলচ্চিত্র। এটি টয় স্টোরির চলচ্চিত্রের সিক্যুয়াল। ছবিটি পরিচালনা করেছেন জন ল্যাসেটার এবং সহ-পরিচালক ছিলেন লি উঙ্করিখ ও অ্যাশ ব্রেনন। ছবিটির গল্প লিখছেন জন ল্যাসেটার, পিট ডক্টের, অ্যান্ড্রু স্ট্যান্টন ও অ্যাশ ব্রেনন এবং চিত্রনাট্য লিখেছেন অ্যান্ড্রু স্ট্যান্টন, রিটা সিও, ডগ চ্যাম্বারলিন, ক্রিস ওয়েব। শেরিফ উডিকে একজন খেলনা সংগ্রহকারক নিয়ে যায় এবং সে জাদুঘরে অমরত্ব লাভের ফাঁদে পা দিতে চাইলে বাজ লাইটইয়ারসহ অন্যান্যরা তাকে সেখান থেকে উদ্ধার করে। আগের চলচ্চিত্রের মত শেরিফ উডি চরিত্রে কণ্ঠ দিয়েছেন টম হ্যাঙ্কস এবং বাজ লাইটইয়ারের চরিত্রে টিম অ্যালেন।
টয় স্টোরি ২ ১৯৯৯ সালের ২৪ নভেম্বর মুক্তি পেয়ে সারা বিশ্বে $৪৯৭.৪ মিলিয়ন আয় করে। ১০ বছর পর এর সিক্যুয়াল টয় স্টোরি ৩ (২০১০) মুক্তি পায় এবং বাণিজ্যিকভাবে সফলতার পাশাপাশি সমালোচকের প্রশংসা অর্জন করে। ২০১৯ সালে ছবিটির তৃতীয় সিক্যুয়াল টয় স্টোরি ৪ মুক্তির সময় নির্ধারণ করা হয়েছে।
কাহিনী সংক্ষেপ
শেরিফ উডি অ্যান্ডির সাথে একটি কাউবয় ক্যাম্পে যাওয়ার প্রস্তুতি নেয়। কিন্তু তার আগে অ্যান্ডি উডির ডান হাত ভেঙ্গে ফেলে এবং তাকে স্টোর রুমের শেলফে রেখে দেয়। সেখানে তার হুইজি ও পেঙ্গুইনের সাথে দেখা হয়, যাদের মাসখানেক যাবত সেই শেলফে রেখে দেওয়া হয়েছে। অ্যান্ডির মা হুইজিকে পুরাতন জিনিসপত্র বিক্রির বাক্সে রেখে দিলে উডি সেখান থেকে পালায় কিনুত লোভী খেলনা সংগ্রহকারী হাতে পড়ে, যে তাকে তার অ্যাপার্টমেন্টে নিয়ে যায়। বাজ লাইটইয়ার ও অ্যান্ডির বাকি খেলনারা তাকে একটি টেলিভিশন বিজ্ঞাপনে দেখতে পায় এবং জানতে পারে সে হল অ্যাল্‌স টয় বার্ন স্টোরের মালিক অ্যাল ম্যাকহুইগিন। বাজ, হ্যাম, মিঃ পটেটো হেড ও রেক্স উডিকে উদ্ধারের জন্য প্রস্তুত হয়।
অ্যালের অ্যাপার্টমেন্টে উডি জানতে পারে আসলে সে ১৯৫০-এর দশকের টেলিভিশন শো উডিজ রাউন্ডআপ-এর একটি চরিত্র এবং এখন একটি মূল্যবান সংগ্রহযোগ্য খেলনা। তাকে অ্যাল জাপানের টোকিওর খেলনা জাদুঘরে বিক্রি করে দেওয়া হবে। শোয়ের অন্য চরিত্রসমূহ-জেসি, উডির ঘোড়া বুল্‌স আই ও স্টিঙ্কি পিট জাদুঘরে যেতে উদগ্রীব, কিন্তু উডি অ্যান্ডির কাছে ফিরে যেতে চায় এবং অ্যান্ডির খেলনা হয়েই থাকতে চায়। জেসি তাকে বুঝায় সে এমিলি নামের একটি মেয়ের খেলনা ছিল এবং সে বড় হয়ে গেলে জেসিকে স্টোর রুমে ফেলে দেয়। তার অবস্থায়ও তেমনই হবে।
ইতিমধ্যে বাজ বাকিদের নিয়ে অ্যাল্‌স টয় বার্নে পৌঁছায়। সেখানে ইউটিলিটি বেল্ট বাজ নামে এক খেলনার সাথে দেখা হয় যে বাজের মত নিজেকে আসল স্পেস রেঞ্জার ভাবে এবং তাদের সাহায্যে এগিয়ে আসে। অবশেষে তাদের সহযোগিতায় উডি ফিরে আসতে সক্ষম হয়। অ্যান্ডি ক্যাম্প থেকে ফিরে আসে অন্য খেলনাদের সাথে জেসি, বুল্‌স আই, ও অ্যালিয়েনে পায়। সে মনে করে তার মা তার জন্য নতুন খেলনা কিনে এনেছে। অন্যদিকে অ্যাল রাউন্ডআপ খেলনা হারানোর ফলে তার ব্যবসায়ের ক্ষতি হয়ে যায়।
বক্স অফিস
টয় স্টোরি ২ তার চলচ্চিত্র টয় স্টোরি থেকে কোন অংশে কম সফল নয়। ছবিটি ১৯৯৯ সালে যুক্তরাষ্ট্রে $২৪৫.৯ মিলিয়ন ও সারা বিশ্বে $৪৯৭.৪ মিলিয়ন আয় করে সে বছরের সর্বোচ্চ আয়ের তালিকায় প্রবেশ করে। এছাড়া ছবিটি সর্বকালের সর্বোচ্চ আয়ের তালিকায় ডিজনির লায়ন কিং (১৯৯৪) এর পরে দ্বিতীয় স্থানে অবস্থান করে। যুক্তরাষ্ট্রে মুক্তির প্রথম তিন দিনে (থ্যাঙ্কসগিভিং সপ্তাহে) ছবিটি ৩,২৩৬টি থিয়েটার থেকে $১৭,৭৩৪ গড়ে $৫৭,৩৮৮,৮৩৯ আয় করে এবং সপ্তাহ শেষে ৳৮০,১০২,৭৮৪ আয় করে একে অবস্থান করে। ইংরেজি নববর্ষের আগে, ছবিটি শুরু যুক্তরাষ্ট্রেই $২০০ মিলিয়নের বেশি আয় করে, এবং সব মিলিয়ে যুক্তরাষ্ট্রে $২৪৫,৮৫২,১৭৯ ও দেশের বাইরে $২৫১,৫১৪,৬৯০ আয় করে বিশ্বব্যাপী মোট ৳২৯৭,৩৬৬,৮৬৯ আয় করে ১৯৯৯ সালের সর্বোচ্চ আয়ের তালিকায় তৃতীয় স্থানে অবস্থান করে। বক্স অফিস মোজো ধারণা করে উত্তর আমেরিকায় ছবিটির প্রায় ৪৭.৮ মিলিয়ন টিকেট বিক্রি হয়েছে।
সমালোচকদের প্রতিক্রিয়া
সমালোচকেরা টয় স্টোরি ২ চলচ্চিত্রটির প্রশংসা করেছেন। রটেন টম্যাটোস-এ ১৬৩টি পর্যালোচনার ভিত্তিতে ছবিটির রেটিং স্কোর ১০০% এবং গড় রেটিং ৮.৬/১০। ওয়েবসাইটটিতে সিক্যুয়ালের ক্ষেত্রে এমন অভাবনীয় সাফল্য এবং চলচ্চিত্রটির অভিনভ গল্পবলা, ঝকঝকে অ্যানিমেশন ও কণ্ঠশিল্পীদের প্রশংসা করা হয়েছে। মেটাক্রিটিক-এ ৩৪টি পর্যালোচনার ভিত্তিতে চলচ্চিত্রটির স্কোর ১০০-এ ৮৮, মানে ছবিটি সামগ্রিকভাবে প্রশংসিত। সিনেমাস্কোর-এ দর্শকদের জরিপে চলচ্চিত্রটি এ+ থেকে এফ স্কেলে "এ+" লাভ করে।
লস অ্যাঞ্জেলেস টাইমসের সমালোচক কেনেথ তুরান লিখেন টয় স্টোরি ২ শিরোনামটি মৌলিক না হতে পারে কিন্তু চলচ্চিত্রটির বাকি সবকিছুই সত্যিই খুবই ভালো। শিকাগো সান-টাইমস'র সমালোচক রাজার ইবার্ট চলচ্চিত্রটিকে ৪-এ ৩.৫ দিয়েছেন এবং বলেছেন তিনি খেলনার কথা ভুলে গিয়েছিলেন এবং এই চলচ্চিত্র তাকে তা মনে করে দিয়েছে। এন্টারটেইনমেন্ট উইকলির লিসা সোয়ার্জবাম বলেন ছবিটি অসাধারণ, বিস্ময়কর ও বুদ্ধিদীপ্ত।
স্ট্যাসি ক্রুজ
স্ট্যাসি ক্রুজ (২৪ মার্চ, ১৯৯৯, চেক প্রজাতন্ত্রে) একজন চেক পর্নোগ্রাফিক চলচ্চিত্র অভিনেত্রী।
জীবনী
২০১৭ সালে, তিনি ১৮ বছর বয়সে পর্ন শিল্পে প্রবেশ করেন। তিনি ফেক হাব, নুবিল ফিল্মস, হান্টফোরকে, টুশি, প্রাইভেট, ভিক্সেন সহ বিভিন্ন ইউরোপীয় স্টুডিও এবং সাইটের জন্য চিত্রগ্রহণ করেছেন। দৃশ্যের শুটিংয়ে হস্তমৈথুন থেকে পায়ূ যৌনতা পর্যন্ত বিভিন্ন বিভাগেই তার বিচরণ রয়েছে। তিনি ২০০টিরও বেশি চলচ্চিত্রে অভিনয় করেছেন।
কাট্টলী নুরুল হক চৌধুরী উচ্চ বিদ্যালয়
কাট্টলী নুরুল হক চৌধুরী উচ্চ বিদ্যালয় বাংলাদেশের চট্টগ্রাম জেলায় অবস্থিত একটি মাধ্যমিক স্তরের শিক্ষাপ্রতিষ্ঠান। ঐতিহ্যবাহী এই শিক্ষাপ্রতিষ্ঠানটি ১৯৪১ সালে প্রতিষ্ঠিত হয়।
অবস্থান
কাট্টলী নুরুল হক চৌধুরী উচ্চ বিদ্যালয়টি চট্টগ্রাম বিভাগের চট্টগ্রাম জেলার আকবরশাহ থানার কর্ণেলহাট এলাকায় অবস্থিত।
ইতিহাস
চট্টগ্রামের কাট্টলী গ্রামের জমিদার হাসেম-নাজির পরিবারের পৃষ্ঠপোষকতায় কিছু দাতব্য জমি নিয়ে ১৯০৯ সালে কাট্টলী মাধ্যমিক ইংলিশ স্কুল ও ১৯২৬ সালে হাসেম নাজির দাতব্য চিকিৎসালয় প্রতিষ্ঠিত হয়। কাট্টলী মাধ্যমিক ইংলিশ স্কুলকে উচ্চ মাধ্যমিক স্তরে উন্নিত করতে এবং কলকাতা বিশ্ববিদ্যালয়ের অধিভুক্তি অর্জনের জন্য স্বনামধন্য শিক্ষাবিদ মৌলভী তমিজুর রহমান ও তৎকালীন কাট্টলী ইউনিয়ন পরিষদের চেয়ারম্যান ছিদ্দিক চৌধুরী ১৯৪১ সালে কলকাতায় হাসেম-নাজির পরিবারের নিকট আত্নিয় নুরুল হক চৌধুরীর সঙ্গে সাক্ষাৎ করে সহযোগিতা কামনা করেন। নুরুল হক চৌধুরী কলকাতার তৎকালীন উপাচার্য স্যার আশুতোষ মুখোপাধ্যায় এর নিকট উক্ত স্কুলটিকে কলকাতা বিশ্ববিদ্যালয়ে অধিভুক্ত করার আবেদন করলে তিনি এ ব্যাপারে নানা সরকারি দীর্ঘমেয়াদী সরকারি প্রক্রিয়ার কথা ব্যক্ত করেন। যেহেতু নুরুল হক চৌধুরী তৎকালীন বঙ্গিয় আইন পরিষদের সদস্য, কলকাতা বিশ্ববিদ্যালয়ের সিনেট সদস্য ও আইন বিভাগের অধ্যাপক এবং কলকাতা উচ্চ আদালতের আইনজীবী হিসেবে সকলের নিকট পরিচিত ছিলেন, স্যার আশুতোষ মুখোপাধ্যায়, নুরুল হক চৌধুরীর নামে স্কুলের নামকরণ হলে, উক্ত প্রক্রিয়া ছাড়াই অধিভুক্তি দেয়া যাবে বলে মত প্রকাশ করেন। তাই স্কুলটিকে ১৯৪১ সালে কাট্টলী নুরুল হক চৌধুরী হাই ইংলিশ স্কুল নামে নামকরণ করা হয় এবং কলকাতা বিশ্ববিদ্যালয়ের অধিভুক্তি প্রদান করা হয়। এ সময় নুরুল হক চৌধুরী উক্ত স্কুলটির নতুন অবকাঠামো নির্মাণের জন্য মৌলভী তমিজুর রহমানকে নগদ অর্থ প্রদান করেন।
বর্তমান অবস্থা
বিদ্যালয়টি ৩.১২ একর জমির উপর অবস্থিত। এতে নব নির্মিত ৫ তলা বিশিষ্ট একাডেমিক ৬ষ্ঠ থেকে ১০ম শ্রেণী পর্যন্ত মোট ১৬টি সেকশনে ১০৩০ জন ছাত্র-ছাত্রী অধ্যয়নরত আছে। বিদ্যালয়ে বিজ্ঞান, ব্যবসায় শিক্ষা ও মানবিক শাখা চালু আছে। অভিজ্ঞ ও যোগ্যতাসম্পন্ন ২৮ জন শিক্ষক-শিক্ষিকা কর্মরত আছেন। বিদ্যালয়ে ২টি মাল্টিমিডিয়া ক্লাসরুম, ২টি আধুনিক কম্পিউটার ল্যাব, পদার্থ বিজ্ঞান, রসায়ন ও জীব বিজ্ঞানের জন্য পৃথক পরিক্ষাগার ও একটি সমৃদ্ধ পাঠাগার আছে। তাছাড়া অফিসের কাজে সহযোগীতার জন্য ৩ জন অফিস সহকারী, ১ জন লাইব্রেরিয়ান ও ৯জন চতুর্থ কর্মচারী নিয়োজিত আছে।
সুজান কোনার
সুজানা "সুজান" কোনার (জন্ম ১১ নভেম্বর ১৯৩৬) হলেন একজন সাবেক মার্কিন অভিনেত্রী। তিনি ইমিটেশন অব লাইফ (১৯৫৯) চলচ্চিত্রে অভিনয়ের জন্য সুপরিচিত এবং এই কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন।
১৯৬৪ সালে পুরুষদের পোশাক নকশাবিদ ও লেখক জন ওয়েট্‌জের সাথে বিবাহের পর তিনি অভিনয় থেকে অবসর নেন ও পরিবারের প্রতি মনোনিবেশ করেন। তাদের দুই পুত্র পল ওয়েট্‌জ ও ক্রিস ওয়েট্‌জ দুজনেই চলচ্চিত্র পরিচালক, প্রযোজক, চিত্রনাট্যকার ও অভিনেতা।
প্রারম্ভিক জীবন
কোনার ১৯৩৬ সালের ১১ই নভেম্বর ক্যালিফোর্নিয়া অঙ্গরাজ্যের লস অ্যাঞ্জেলেস শহরে জন্মগ্রহণ করেন। তার মাতা লুপিতা তোবার মেক্সিকোয় জন্মগ্রহণকারী হলিউড অভিনেত্রী ছিলেন, এবং পিতা পল কোনার অস্ট্রিয়া-হাঙ্গেরির বোহেমিয়ায় জন্মগ্রহণকারী চলচ্চিত্র প্রযোজক ছিলেন। তার মাতা রোমান ক্যাথলিক ছিলেন এবং তার পূর্বপুরুষগণ মেক্সিকান ও আইরিশ ছিলেন; অন্যদিকে তার পিতা চেক বংশোদ্ভূত ইহুদি ছিলেন।